Bòsch Marengh

Vos an lenga piemontèisa Për amprende a dovré 'l sistema dle parlà locaj ch'a varda sì. Bòsch Marengh Stat: Italia Region: Piemont Provincia: Provincia ëd Lissandria Nòm an italian: Bosco Marengo Coordinà: Latitùdin: 44° 49′ 19.4′′ N Longitùdin: 8° 40′ 32.5′′ E Mostra an sla carta Autëssa: 121 m s.l.m. Surfassa: 44,53 km² Abitant: 2.374 (2018) Comun dj'anviron: Basaluss, Casal Sirmé, Fërsnèira, Fruareu, La Priosa, Lissandria, Neuve, Posseu, Torton-a CAP: 15062 Prefiss tel.: 0131 Còdes ÌSTAT: 006021 Còdes fiscal: B071 Sant protetor: san Pio V Festa dël borgh: 30 d'avril Sit istitussional Bòsch Marengh o mach Ël Bòsch (Ar̂ Bòsch an dialet local, Bosco Marengo an italian) a l'é un comun dël Piemont ëd 2.374 abitant [1], ant la provinsa ëd Lissandria. Ël pais a resta ant la pian-a lissandrin-a, sël piuvent oriental ëd la comba dël torent Òrba. Stòria Prima dl'época roman-a, ël teritòri 'd Bòsch a l'era abità da popolassion ligurin-e dla tribù ij Marici, dont a podrìa esse derivà an séguit ël topònim Marengh. Dël 187 a.C. ël cónsol roman Marco Emilio Lepido a anandia la costrussion dla via Aemila Scauri, ch'a mnava da Derthona (ancheuj Torton-a a Aquae Statiellae (ancheuj Àich) a La cesa parochial dij sant Pé e PantalonVada Sabatia (ancheuj Vado. La strà a passava mach a doi chilòmeter dal pais atual e a l'é probàbil che lì an mès ai bòsch a sìa formasse Media Silva, un prim aglomerà 'd cà con la fonsion ëd mansio, na stassion për fermesse e cambié ij cavaj. La tradission a veul che Bòsch a sìa stàita fondà dël 498 da Teodorich, re dj'Ostrogòt, ch'a l'era insedià a Marengh. A la fin dël sécol ch'a fa X, l'imperator Oton I a conced a Aleram le tère ch'a van da la pian-a dël Pò a la Liguria e Bòsch a sarà sede d'un dij tant marcheisà generà da soa dissendensa: Ugon e sò fieul Anselm a saran ij prim Marchèis ëd Bòsch, con na giurisdission ch'a pijava tuta la val ëd l'Òrba e a rivava press che pòch davzin al mar. Dël 1168 ij marchèis a contribuisso a fondé la sità 'd Lissandria ansima a tère 'd lor proprietà. A la metà dël Tërzent, ël marcheisà a passa sota al contròl dël Ducà 'd Milan, goernà prima dai Viscont, peui da jë Sfòrsa. Dël 1447 davant a le muraje ëd Bòsch as combat na bataja antra l'armà fransèisa e l'armà dël ducà milanèis comandà da Bartolomeo Colleoni. La Papa Pio Vpartessipassioin dij boschèis a giuta ij milanèis ch'a vinco la bataja e ancora ancheuj na làpida an sël castel ësforsesch ëd Milan a n'arcòrda 'l valor. Dël 1535 la dinastìa djë Sfòrsa a s'esauriss e l'imperador e re Carl V d'Asborgh, an considerand ël Ducà tanme 'n feod imperial, as n'ampadroniss e parèj Bòsch a intra a fé part dël regn dë Spagna. Dël 1566 Antonio Ghislieri, nà a Bòsch, a ven nominà Papa col nòm ëd Pio V. Sòn a l'avrà n'influss grand sël pais: ël papa a fa fondé 'l convent domenican ëd Santa Cros e fa realisé euvre 'd canalisassion ch'a favorisso l'agricoltura, a fa nasse 'l Mont Frumentari (na specie 'd banca dël forment), a lassa në stipendi për un médich e për un magìster dë scòla. L'imperator Filip II dë Spagna a don-a al pais privilegi e tìtol onorìfich ch'a lasso Bòsch an prosperità fin-a a l'inissi dël Sessent, quand ch'a s'arprendo guère e devastassion për ij conflit antra le potense spagneule, fransèise, imperiaj e locaj për ël contròl ëd la Pian-a dël Pò. Dël 1713, an séguit a la guèra 'd sucession ëspagneula e al sucessiv Tratà d'Utrecht, Bòsch a ven cedù al Ducà 'd Savòja 'd Vitòrio Medeo II, che pòch pì tard, dël 1720, a dven ël Regn ëd Sardëgna. D'apress a l'época dla dominassion fransèisa ëd Napoleon Bon-a-part, dël 1815 a torna ant ël Regn ëd Sardëgna e a l'é aministrà sota a la Division (peui Provinsa) ëd Lissandria, a la Provinsa (peui Sircondari) ëd Lissandria e a l'é a cap d'ën Mandament ch'a comprend ëdcò Fërsnèira e Fruareu. Personalità Michele Ghislieri, che a l'é dventà Papa con ël nòm ëd Pio V, a l'era nassù a Bòsch Marengh dël 1504. A l'é l'ùnich papa nassù ant l'atual teritòri piemontèis. Aministrassion Ël sìndich a l'é Gian Franco Gazzaniga (dal 26/05/2014). Anliure esterne Sit istitussional Arferiment ↑ Sorgiss: ISTAT - Bilansi demogràfich al 01/01/2018 [1]. La facià dël convent duminican ëd Santa Cros Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi